Temeljem članka 391. stavka 1. Zakona o vlasništvu i drugim stvarnim pravima (»Narodne novine«, br. 91/96, 68/98, 137/99,  22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), članka 54. Statuta Općine Čađavica („Službeni glasnik “ broj 1/19., 2/19., 1/20. i 2/21. ), Odluke Općinskog vijeća Općine Čađavica o prodaji nekretnina na području Općine Čađavica ("Službeni glasnik br. /23), načelnik Općine Čađavica raspisuje

**JAVNI NATJEČAJ**  
**za prodaju zemljišta na području na području Općine Čađavica**

**1. Predmet prodaje**

Općina Čađavica prodaje nekretnine na području poduzetničke zone radi izgradnje gospodarskih objekata i obavljanja poduzetničkih djelatnosti i to:

|  |  |  |  |  |  |  |  |
| --- | --- | --- | --- | --- | --- | --- | --- |
| **R.BR.** | **KAT. ČEST.BR.** | **ZK.Č.BR.** | **ZK.UL.BR.** | **KAT. OPĆINA** | **POVRŠINA** | **POČETNA CIJENA (U €)** | **Napomena** |
| 1. | 2166 | 2166 | 4418 | Čađavica | 9634 m2 | 9.050,98 | Industrijska zona |
| 2. | 2171 | 2171 | 4335 | Čađavica | 1899 m2 | 2.074,36 | Industrijska zona |

Nekretnine iz točke 1. ovog Zaključka prodaju se na temelju javnog natječaja prema tržišnoj vrijednosti i početnoj kupoprodajnoj cijeni iz točke 1. ovog Natječaja.

2. **Opći podaci**

Podnošenjem ponude ponuditelj je izričito suglasan da Općina Čađavica može prikupljati, koristiti i dalje obrađivati date podatke u svrhu provedbe postupka javnog prikupljanja ponuda, sukladno propisima o zaštiti osobnih podataka.

Pisane ponude s prilozima se podnose u zatvorenoj omotnici u pisarnicu Općine Čađavica ili putem pošte na adresu: Općina Čađavica , Kolodvorska 2, 33523 Čađavica, te je na prednjoj strani omotnice potrebno napisati redni broj pod kojim je nekretnina u oglasu navedena uz naznaku „PONUDA ZA KUPNJU ZEMLJIŠTA - NE OTVARATI“.

Rok unutar kojeg će zainteresirane fizičke i pravne osobe moći dati svoju ponudu na javni natječaj traje 8 dana od dana objave u Virovitičkom listu i internet stranicama općine Čađavica .

Otvaranje i analizu zaprimljenih ponuda tijekom otvorenog roka, provodi Povjerenstvo za provedbu javnog prikupljanja ponuda u prostorijama Općine Čađavica, Kolodvorska 2, 33523 Čađavica.

Općina Čađavica će tijekom navedenog roka na svojoj web stranici [www.opcina-cadjavica.hr](http://www.opcina-cadjavica.hr/) redovito objavljivati informaciju zainteresiranim ponuditeljima o trenutnoj raspoloživosti nekretnina iz točke 1. u smislu njihove prodaje sukladno natječajnim uvjetima.  
Otvaranju ponuda mogu prisustvovati ovlašteni predstavnici ponuditelja (ponuditelj osobno, zakonski zastupnik ponuditelja ili njegov punomoćnik s valjanom punomoći).  
Kontakt informacije, putem email: opcina@ opcina-cadjavica.hr .

3. **Sadržaj ponude**

3.1.      podaci o podnositelju ponude (prebivalište odnosno sjedište ponuditelja ako je pravna osoba, broj telefona, e-mail adresa), osobni identifikacijski broj (OIB),

3.2.     opis nekretnine (oznaka zemljišnoknjižnih, katastarskih  i drugih podataka)

3.3.      u ponudi mora biti navedena ponuđena kupoprodajna cijena u Eurima (EUR)

3.4.      naziv banke i broj računa ponuditelja za povrat jamčevine u slučaju njezinog neprihvaćanja

3.5.      domaće fizičke osobe dužne su priložiti presliku važeće osobne iskaznice, a strane fizičke osobe presliku putovnice

3.6.      domaće i strane pravne osobe moraju priložiti izvadak iz sudskog, obrtnog ili drugog odgovarajućeg registra koji se vodi u državi njegova poslovnog nastana s ovjerenim prijevodom sudskog tumača na hrvatski jezik,

3.7.      domaće i strane pravne i fizičke osobe dužne su priložiti izvornik ili ovjerenu presliku potvrde porezne uprave ili drugog nadležnog tijela  o podmirenju poreznog duga, odnosno da su ispunile obvezu plaćanja dospjelih poreznih obveza, koja potvrda ne smije biti  starija od 30 dana od dana podnošenja ponude

3.8.      dokaz o izvršenoj uplati jamčevine na žiro račun Općine Čađavica, IBAN: HR91 2360000 1805700001 otvoren kod Zagrebačke banke d.d., model 68, uz poziv na broj 7340 – OIB (uplatitelja), a u opisu plaćanja treba navesti red.br.nekretnine/a za koju se uplaćuje jamčevina

3.9.      poslovno-investicijsku studiju, odnosno plan razvoja i korištenja nekretninom kroz određeni rok od dana zaključenja ugovora u kojoj će biti vidljiva svrha kupnje nekretnine, planirani rokovi izgradnje objekata, planirani početak obavljanja djelatnosti, broj i struktura zaposlenika i slično,

3.10.    izjavu ponuditelja kojom se obvezuje da će u slučaju ako njegova ponuda bude prihvaćena, sklopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda.

4. **Uvjeti javnog natječaja**

Sve nekretnine se prodaju u zatečenom stanju "VIĐENO - KUPLJENO", što isključuje prigovore bilo koje vrste na stanje i kvalitetu zemljišta.

U postupku javnog prikupljanja ponuda mogu sudjelovati fizičke osobe državljani Republike Hrvatske, pravne osobe registrirane u Republici Hrvatskoj i strani državljani sukladno pozitivnim propisima Republike Hrvatske, pod uvjetom da svi prethodno navedeni nemaju dugovanja  prema Republici Hrvatskoj.

Najpovoljnijim ponuditeljem smatra se ponuditelj koji je ponudio najvišu cijenu koja mora biti veća od početne kupoprodajne cijene iz točke 1. ovog javnog natječaja, a ponude dostavljene u drugoj valuti neće se razmatrati. U slučaju da pristignu dvije ili više ponuda s istom ponuđenom cijenom, prednost će imati onaj ponuditelj čija će ponuda biti prije zaprimljena u pisarnici Općine Čađavica.  
Ponuditelj može podnijeti ponudu za kupnju većeg broja zemljišta iz točke 1. ovog javnog natječaja, koja su mu potrebna za realizaciju planirane investicije, uz uvjet da ispunjava sve druge uvjete javnog prikupljanja ponuda te on ima prednost pred ponuditeljem iz prethodnog stavka ove točke i u tom slučaju ima se smatrati povoljnijim ponuditeljem.

U slučaju odustanka prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da je veća od početne kupoprodajne cijene i prihvaćanja najviše ponuđene, odnosno postignute cijene.

Zainteresirani ponuditelji dužni su prije dostavljanja svoje ponude, odnosno prije roka za dostavu ponude uplatiti jamčevinu u iznosu od *10% početne kupoprodajne cijene nekretnine*.  
Ponuditelj koji je odustao od ponude gubi pravo na povrat jamčevine.

Općina Čađavica zadržava pravo odustati od prodaje svih ili pojedinih nekretnina iz točke I. ovog javnog natječaja u svako doba prije potpisivanja ugovora. U slučaju da Općina Čađavica odustane od prodaje nekretnina izvršit će povrat uplaćene jamčevine ponuditelju bez prava na kamatu za razdoblje od njezine uplate do isplate i pri tome ne snosi materijalnu ili drugu odgovornost prema ponuditeljima, niti ima obvezu obavijestiti ih o razlozima za takav postupak.

Nakon odabira najpovoljnijeg ponuditelja jamčevina će se odabranom ponuditelju uračunati u kupoprodajnu cijenu, a ostalim ponuditeljima Općina Čađavica vratit će jamčevinu bez prava na kamatu za razdoblje od njezine uplate do isplate.

Odluku o prodaji nekretnina s najpovoljnijem ponuditeljem donijet će načelnik Općine Čađavica.

Odabrani ponuditelj dužan je u roku od 8 dana nakon donošenja odluke načelnika Općine Čađavica zaključiti ugovor o kupoprodaji nekretnine. Način i rokovi plaćanja, trenutak prijenosa prava vlasništva definirati će se ugovorom. Porez na promet nekretnina, sve ostale troškove u vezi prijenosa vlasništva i trošak prenamjene zemljišta snosi kupac.

Rok plaćanja u pravilu ne može biti dulji od 30 dana od sklapanja kupoprodajnog ugovora.

Ovaj javni natječaj objavit će se u Virovitičkom listu i na službenim mrežnim stranicama Općine Čađavica [www.opcina-cadjavica.hr](http://www.opcina-cadjavica.hr/) .

OPĆINA ČAĐAVICA